Sitz vo da Vawoitungsgmoaschoft is Heidenheim. In da Vawoitungsgmoaschoft lem 4555 Persona (Stond: 31. Dezemba 2014), des entspricht etwa fimf Prozent vo da Bevökarung vom Landkroas Weißenburg-Gunzenhausen. De Vawoitungsgmoaschoft liegt im Sidn Middlfrankns im Westn vom Landkroas. Nomansgebnd is da Hächnzug Hahnenkamm. Längsta Fluss vo da Region is de Rohrach, de sidli vo Heidenheim an Hahnenkammsee speist. De Vawoitungsgmoaschoft umfosst a Fläch vo 93,1 Quadratkilometa, des entspricht etwa zehn Prozent da Landkroasfläch.